Víctor Muñoz

Víctor Muñoz Manrique (s. 15. maaliskuuta 1957) on espanjalainen jalkapallovalmentaja ja entinen keskikenttäpelaaja. 

 Ura pelaajana 

Muñoz, joka pelaajana kantoi nimeä Víctor, pelasi uransa huippuvuodet Real Zaragozassa ja Barcelonassa 1970- ja 1980-luvuilla esiintyen joukkueiden paidassa 332 pääsarjaottelussa ja tehden 25 maalia.Ficha del jugador LFP. Viitattu 1.10.2007. Muñoz siirtyi Barcelonasta Sampdoriaan 1988 ja oli ensimmäinen espanjalainen Serie A:ssa. Kaudella 1990–1991 Muñoz pelasi vielä Skotlannissa St. Mirrenin joukkueessa, johon hän siirtyi yhdessä entisen joukkuetoverinsa Steve Archibaldin kanssa, ennen uransa päättämistä Zaragozassa vuonna 1991.

Espanjan maajoukkueessa Muñoz pelasi 1980-luvulla 60 A-maaottelua ja teki niissä 3 maalia. Hän oli mukana EM-hopeaa voittaneessa Espanjan joukkueessa 1984. Hän oli myös 1986 MM-joukkueessa Meksikon kisoissa sekä EM-kisoissa 1988.Jugadores de la Selección  Fútbol en la Red. Viitattu 1.10.2007.

 Saavutukset  pelaajana 

 Cup-voittajien cup: 1982, 1990
 Espanjan pääsarjamestaruus: 1985
 Espanjan cup: 1981, 1983, 1988
 Espanjan liigacup: 1986
 Espanjan supercup: 1983
 Italian cup: 1989
 EM-hopea: 1984

 Ura valmentajana 

Muñoz aloitti valmennusuransa tammikuussa 1996 Espanjan toiseksi korkeimmalla sarjatasolla Segunda Divisiónissa Mallorcan joukkueessa, jota hän valmensi puolitoista kautta.Entrenadores LFP. Viitattu 18.6.2008. Seuraavina vuosina hän valmensi Logroñésia ja Lleidaa ennen siirtymistään Villarrealin päävalmentajaksi 2000. Muñoz luotsasi juuri Primera Divisiónin noussutta joukkuetta kaksi kautta ilman suurempaa menestystä.Entrenadores LFP. Viitattu 17.6.2008.

Kesken kauden 2003–2004 Muñoz palasi synnyinkaupunkiinsa ja ryhtyi Real Zaragozan päävalmentajaksi. Joukkue voitti saman kauden aikana hänen johdollaan Espanjan cupin ja Espanjan supercupin, joiden loppuotteluissa kaatuivat Real Madrid 3–2 ja Valencia 4–1. Kaudella 2005–2006 joukkue selvisi uudelleen cupin loppuotteluun, mutta hävisi Espanyolille 4–1.

Lokakuussa 2006 Muñoz siirtyi kreikkalaisseura Panathinaikosin päävalmentajaksi. Hän sai potkut tehtävistä toukokuussa 2007 ollen 18 valmentaja 10 viimeisen vuoden aikana. Kesällä 2007 Muñoz palasi Espanjaan ja huelvalaisen Recreativon päävalmentajaksi. Hänen johdollaan Recreativo taapersi Primera Divisiónin häntäpäässä ja helmikuussa 2008 seurajohdon mitta tuli täyteen. Muñoz sai potkut 4. helmikuuta Recreativon voitottomien otteluiden putken kasvettua jo seitsemään. Muñozin seuraajaksi nimettiin reservijoukkueen valmentaja Manolo Zambrano. Huelva antoi kenkää Muñozille MTV3.fi. Viitattu 5.2.2008. 

Kesällä 2008 Muñoz palkattiin kahdella edellisellä kaudella Espanjan cupin loppuotteluun yltäneen Getafen päävalmentajaksi. Sopimus on kaksivuotinen.Víctor Muñoz, nuevo técnico del Getafe El País. Viitattu 17.6.2008. 27. huhtikuuta 2009 Muñoz erotettiin päävalmentajan tehtävästä, vain viisi kierrosta ennen sarjakauden päätöstä.Víctor Muñoz deja de dirigir al Getafe CF SAD Getafe CF. Viitattu 27.4.2009. 

Muñoz palasi valmennustehtäviin tammikuun 2011 alussa tehtyään sopimuksen Venäjän valioliigassa kahdenneksitoista sijoittuneen FK Terek Groznyin kanssa. Official: Terek Grozny Appoint Former Barcelona Midfielder Victor Munoz As Coach Pesti päättyi kuitenkin jo 17. tammikuuta, kun Muñoz ja Terek purkivat sopimuksen. Muñoz oli jo aloittanut työt seuran harjoitusleirillä, mutta sopimukseen liittyneiden epäselvyyksien vuoksi yhteistyö päättyi alkumetreille. MUNOZ: NOBODY HEARD MY WORDS

Syyskuun alussa 2011 Muñozista tuli tšetšeeniomisteisen sveitsiläisseura Neuchâtel Xamax'n uusi päävalmentaja. Víctor Muñoz, cerca de ser el nuevo entrenador del Neuchâtel Kauden aikana Xamax'n talousongelmat syvenivät ja lopulta seura ajautui konkurssiin tammikuussa 2012. Muñoz jätti tehtävänsä konkurssin vuoksi. Víctor Muñoz Neuchatel, expelled from the Swiss League  Joulukuussa 2012 Muñoz palasi valmentamaan Sveitsiin, kun FC Sion palkkasi hänet päävalmentajaksi. Munoz becomes Sion's seventh coach of the year Hän sai kuitenkin potkut jo helmikuun lopussa 2013, vaikka Sion oli Sveitsin liigassa neljäntenä. Sion entmachtet Munoz - Gattuso Spielertrainer

Maaliskuussa 2014 Muñoz palasi Real Zaragozan päävalmentajaksi.Víctor Muñoz, nuevo entrenador del Zaragoza Hänen johdollaan Zaragoza onnistui säilyttämään sarjapaikkansa Segundassa, jonka putoamiskamppailuun takavuosina liigassa menestynyt seura oli vajonnut. Kaudella 2014/15 seura lähti tavoittelemaan nousua takaisin liigaan. Peliesitykset Muñozin alaisuudessa eivät seurajohtoa tyydyttäneet ja hän sai potkut marraskuun lopulla 2014 Zaragozan ollessa sarjassa kahdeksantena.El Zaragoza destituye a Víctor Muñoz

 Saavutukset valmentajana 

 Espanjan cup: 2004
 Espanjan supercup: 2004

 Lähteet 

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1957 syntyneet
Luokka:Elävät henkilöt